রাষ্ট্রপক্ষে অ্যাটর্নি জেনারেল মাহবুবে আলম বলেন, নিম্ন আদালতের নথি পর্যালোচনা করেই আদেশ দিয়েছেন আপিল বিভাগ। এখন আপিল করা হবে। এ আপিল নিষ্পত্তি না হওয়া পর্যন্ত খালেদা জিয়া কারাগার থেকে মুক্তি পাচ্ছেন না। তিনি বলেন, ‘অভিযোগ সন্দেহাতীতভাবে প্রমাণের পরও নিম্ন আদালত খালেদা জিয়াকে পাঁচ বছরের জেল দিয়ে অনেক মহানুভবতার পরিচয় দিয়েছেন। অথচ হাইকোর্ট তা বিবেচনায় না নিয়েই জামিন দিয়েছেন, যা সঠিক হয়নি বলে আমরা মনে করি।’ তিনি আরো বলেন, আপিল বিভাগের আদেশ নিয়ে খালেদা জিয়ার আইনজীবীরা যে বক্তব্য দিয়েছেন, তা রাজনৈতিক বক্তব্য। আদেশের বিষয়টি রাজনীতিকরণ করার চেষ্টা করছেন তাঁরা।